Komisjoni otsus,

29. aprill 2004,

millega muudetakse otsust 2003/828/EÜ ohustatud tsoonide ja järelevalvetsoonide kohta seoses lammaste katarraalse palavikuga Küprosel ja Maltal

(teatavaks tehtud numbri K(2004) 1601 all)

(EMPs kohaldatav tekst)

(2004/430/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artiklit 42,

võttes arvesse nõukogu 20. novembri 2000. aasta direktiivi 2000/75/EÜ, milles sätestatakse spetsiifilised tingimused lammaste katarraalse palaviku kontrolli all hoidmiseks ja selle likvideerimiseks, [1] eriti selle artikli 8 lõike 2 punkti d,

ning arvestades järgmist:

(1) Komisjoni 25. novembri 2003. aasta otsus 2003/828/EÜ ohustatud tsoonide ja järelvalvetsoonide kohta seoses lammaste katarraalse palavikuga [2] piiritleb konkreetsetele epidemioloogilistele olukordadele vastavad tsoonid ja järelvalvetsoonid ning sätestab erandite tingimused loomade liikumiskeelule nendesse tsoonidesse ja sealt välja.

(2) Küprosel ja Maltal kogutakse epidemioloogilisi andmeid, et saaks nende põhjal teha lõpliku otsuse lammaste katarraalse palaviku olukorra kohta uutes liikmesriikides. Kuni see otsus on veel lahtine, peab Küprose ja Malta ajutiselt liigitama otsusele 2003/828/EÜ vastavalt.

(3) Arvestades, et lammaste katarraalne palavik on nakkushaigus, siis on otstarbekas kaaluda I lisas loetletud liikmesriikide, mis asuvad Küprosele ja Maltale geograafilisest või epidemioloogilisest aspektist vaadatuna kõige lähemal, alade territoriaalset olukorda vastavalt otsusele 2003/828/EÜ.

(4) Malta olukorda võib ajutiselt võrrelda peamiselt olukorraga Lõuna-Sitsiilias ja Küprose olukorda vastavalt olukorraga Dodekaneesidel. Ühinemisakti artikli 42 kohaselt vaadatakse see üleminekustaatus uuesti läbi kolme aasta jooksul Küprose ja Malta ühinemise päevast.

(5) Seepärast kehtivad ohustatud loomaliikide viimisel Küprosele ja Maltale ning tuues neid Küproselt või Maltalt samasugused nõuded, mis reguleerivad selliste loomade üle piiri toomist ka Dodekaneesidel ja Lõuna-Sitsiilias.

(6) Seepärast tuleks otsust 2003/828/EÜ vastavalt muuta.

(7) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 2003/828/EÜ I lisa asendatakse käesoleva otsuse lisaga.

Artikkel 2

Käesolev otsus jõustub 2003. aasta Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumiskuupäeval.

Artikkel 3

Käesolev otsus on adresseeritud liikmesriikidele.

Brüssel, 29. aprill 2004

Komisjoni nimel

komisjoni liige

David Byrne

[1] EÜT L 327, 22.12.2000, lk 74.

[2] EÜT L 311, 27.11.2003, lk 41. Otsust on muudetud otsusega 2004/34/EÜ (ELT L 7, 13.1.2004, lk 47).

--------------------------------------------------

LISA

I LISA

(Keelatud piirkonnad: geograafilised alad, kus ohustatud tsoonide ja järelvalvetsoonide rajamise eest vastutab liikmesriik)

Tsoon A (serotüübid 2 ja 9 ning vähemal määral 4 ja 16).

Piirkonnad, kus artikli 3 lõike 2 punkti a kohaldatakse:

Itaalia

Sitsiilia: | Ragusa, Enna |

Molise: | Isernia, Campobasso |

Abruzzo: | Chieti, kõik Avezzano-Sulmona kohalikule tervishoiusüsteemile kuuluvad üksused |

Lazio: | Frosinone, Latina |

Campania: | kõik Caserta 1 tervishoiusüsteemile kuuluvad üksused |

Basilicata: | Matera ja Potenza (välja arvatud kõik Venosa tervishoiusüsteemile kuuluvad üksused) |

Piirkonnad, kus artikli 3 lõike 2 punkti a ei kohaldata:

Itaalia

Sitsiilia: | Agrigento, Catania, Caltanissetta, Palermo, Messina, Siracusa ja Trapani |

Calabria: | Catanzaro, Cosenza, Crotone, Reggio Calabria, Vibo Valentia |

Basilicata: | Potenza (kõik Venosa kohalikule tervishoiusüsteemile kuuluvad üksused) |

Puglia: | Foggia, Bari, Lecce, Taranto, Brindisi |

Campania: | Caserta (välja arvatud kõik Caserta 1 kohalikule tervishoiusüsteemile kuuluvad üksused), Benevento, Avellino, Napoli, Salerno |

Malta [1]

Tsoon B (serotüüp 2).

Piirkonnad, kus artikli 3 lõike 2 punkti a kohaldatakse:

Itaalia

Lazio: | Viterbo, Rooma, Rieti (Ascrea, Belmonte Sabinas, Cantapulo Sabinas, Casaprota, Casperia, Castel di Tora, Castelnuovo di Farfa, Colle di Tora, Collevecchio, Concerviano, Configni, Contigliano, Cottanello, Fara Sabinas, Forano, Frasso, Abino, Greccio, Longone Sabino, Magliano Sabina, Mompeo, Montasola, Montebuono, Monteleone Sabino, Montenero Sabino, Monte San Giovanni Sabinas, Montopoli di Sabina, Orvinio, Poggio Catino, Poggio Mirteto, Poggio Moiano, Poggio Nativo, Poggio San Lorenzo, Pozzaglia Sabina, Rieti, Roccantica, Rocca Sinibalda, Salisano, Scandriglia, Selci, Stimigliano, Tarano, Toffia, Torricella Sabinas, Torri Sabinas, Vacone üksused) |

Toscana: | Massa Carrara, Pisa, Grosseto, Livorno |

Umbria: | Terni |

Piirkonnad, kus artikli 3 lõike 2 punkti a ei kohaldata:

Itaalia

Abruzzo: | L'Aquila, välja arvatud kõik Avezzano-Sulmona kohalikule tervishoiusüsteemile kuuluvad üksused |

Lazio: | Rieti (Accumoli, Amatrice, Antrodoco, Borbona, Borgorose, Borgo Velino, Cantalice, Castel Sant'angelo, Cittaducale, Cittareale, Collalto Sabino, Collegiove, Colli sul Velino, Fiamignano, Labro, Leonessa, Marcetelli, Micigliano, Morro Reatino, Nespolo, Paganico, Pescorocchiano, Petrella Salto, Poggio Bustone, Posta, Rivodutri, Turania, Varco Sabino üksused) |

Umbria: | Perugia |

Marche: | Ascoli Piceno### Macerata |

Tsoon C (serotüübid 2 ja 4).

Piirkonnad, kus artikli 3 lõike 2 punkti a kohaldatakse:

Prantsusmaa

Corse du sud, Haute Corse

Hispaania

Baleaarid

Piirkonnad, kus artikli 3 lõike 2 punkti a ei kohaldata:

Itaalia

Sardiinia: | Cagliari, Nuoro, Sassari, Oristano |

Tsoon D.

Kreeka

Kogu Kreeka territoorium, välja arvatud tsoon E all kirjas olevad piirkonnad.

Tsoon E

Kreeka

Dodekaneesid, Samos, Chios ja Lesbose piirkond

Küpros

[1] Malta ja Küprose üleminekustaatus seoses loomatervishoiuga vaadatakse epidemioloogiliste andmete analüüsist lähtudes uuesti läbi hiljemalt 1. maiks 2007.

--------------------------------------------------